ಆರಂಭದಲ್ಲಿ ಹಿನ್ನಡೆ, ಕೊನೆಗೆ ಟ್ರಂಪ್‌ ಮುನ್ನಡೆ – ಯಾರಾಗ್ತಾರೆ ಅಮೆರಿಕದ ಅಧ್ಯಕ್ಷ?

ವಾಷಿಂಗ್ಟನ್‌: ಹಿಂದೆಂದೂ ಕಂಡು ಕೇಳರಿಯದ ರೀತಿಯಲ್ಲಿ ಅಮೆರಿಕ ಅಧ್ಯಕ್ಷೀಯ ಚುನಾವಣೆಯ ಮತ ಎಣಿಕೆ ನಡೆಯುತ್ತಿದ್ದು, ರಿಪಬ್ಲಿಕನ್ ಪಕ್ಷದ ಡೋನಾಲ್ಡ್ ಟ್ರಂಪ್ ಹಾಗೂ ಡೆಮಾಕ್ರಟಿಕ್ ಪಕ್ಷದ ಜೋ ಬೈಡೆನ್ ಮಧ್ಯೆ ತೀವ್ರ ಪೈಪೋಟಿ ಏರ್ಪಟ್ಟಿದೆ.

ವಿಜೇತರನ್ನು ನಿರ್ಣಯಿಸುವ ಎಲೆಕ್ಟೋರಲ್ ಮತಗಳಲ್ಲಿ ಬೈಡೆನ್ ಮುನ್ನಡೆ ಸಾಧಿಸಿದ್ದಾರೆ. ಬೆಳಗ್ಗೆ ತೀರಾ ಹಿಂದಿದ್ದ ಟ್ರಂಪ್ ಸಂಜೆ ಹೊತ್ತಿಗೆ ಭಾರೀ ಪೈಪೋಟಿ ನೀಡಿದ್ದಾರೆ. ಯಾವುದೇ ಕ್ಷಣದಲ್ಲೂ ಜೋ ಬೈಡನ್‍ರನ್ನು ಹಿಂದಿಕ್ಕುವ ಸಾಧ್ಯತೆಗಳೂ ಇವೆ.

How come every time they count Mail-In ballot dumps they are so devastating in their percentage and power of destruction?

— Donald J. Trump (@realDonaldTrump) November 4, 2020

ಎಲ್ಲಾ ಚುನಾವಣೋತ್ತರ ಸಮೀಕ್ಷೆಗಳನ್ನು ಸುಳ್ಳು ಮಾಡಿ ಟ್ರಂಪ್ ಮುನ್ನುಗ್ಗುತ್ತಿದ್ದಾರೆ. ನಗರ ಮತದಾರರು ಬೈಡನ್ ಪರ ಇದ್ದರೆ ಗ್ರಾಮೀಣ ಮತದಾರರ ಟ್ರಂಪ್ ಬೆಂಬಲಕ್ಕೆ ನಿಂತಿದ್ದಾರೆ. ಅಮೆರಿಕ ಅಧ್ಯಕ್ಷರಾಗಿ ಹೊರಹೊಮ್ಮಲು ಕನಿಷ್ಠ 270 ಎಲೆಕ್ಟೋರಲ್ ಕಾಲೇಜ್ ಮತಗಳ ಅಗತ್ಯತೆ ಇದ್ದು, ಸದ್ಯ ಬೈಡನ್ 238 ಮತ, ಟ್ರಂಪ್ 213 ಮತ ಪಡೆದುಕೊಂಡಿದ್ದಾರೆ.

ಮತ ಎಣಿಕೆ ನಡೆಯುತ್ತಿರುವ ಮಿಚಿಗನ್, ಜಾರ್ಜಿಯಾದಲ್ಲೂ ಟ್ರಂಪ್ ಮುನ್ನಡೆ ಕಾಯ್ದುಕೊಂಡಿದ್ದಾರೆ. ಹೀಗಾಗಿ ಇಬ್ಬರು ಅಭ್ಯರ್ಥಿಗಳ ನಡುವೆ ಅಂತರ ಇರೋದು ಸ್ವಲ್ಪ ಮಾತ್ರ. ಗಮನಿಸಬೇಕಾದ ವಿಚಾರ ಅಂದ್ರೆ, 20 ಎಲೆಕ್ಟೋರಲ್ ಮತಗಳಿರುವ ಪೆನ್ಸಿಲ್ವೇನಿಯಾದಲ್ಲೇ ಬೈಡನ್ ಹಿನ್ನಡೆ ಸಾಧಿಸಿದ್ದಾರೆ.

It's not my place or Donald Trump's place to declare the winner of this election. It's the voters' place.

— Joe Biden (@JoeBiden) November 4, 2020

ಮತ ಎಣಿಕೆ ಪೂರ್ಣಗೊಳ್ಳುವ ಮುನ್ನವೇ ತಾನು ಗೆದ್ದಿದ್ದೇನೆ ಎಂದು ಟ್ರಂಪ್ ಸ್ವಯಂ ಘೋಷಿಸಿಕೊಂಡಿದ್ದಾರೆ. ಕೆಲವು ಕಡೆ ಇನ್ನೂ ಮತದಾನಕ್ಕೆ ಅವಕಾಶ ನೀಡಲಾಗ್ತಿದೆ. ಇದನ್ನು ಕೂಡಲೇ ನಿಲ್ಲಿಸಬೇಕೆಂದು ಆಗ್ರಹಿಸಿದ್ದಾರೆ. ಮುಖ್ಯವಾಗಿ ಪೋಸ್ಟಲ್ ಬ್ಯಾಲೆಟ್‍ಗೆ ಅನುಮತಿ ನೀಡಿರೋದನ್ನು ಟ್ರಂಪ್ ವಿರೋಧಿಸ್ತಿದ್ದು, ಸುಪ್ರೀಂಕೋರ್ಟ್ ಮೊರೆ ಹೋಗುವ ಎಚ್ಚರಿಕೆ ನೀಡಿದ್ದಾರೆ.

ಟ್ರಂಪ್ ಕೈ ಹಿಡಿದ ರಾಜ್ಯಗಳು
ಫ್ಲೋರಿಡಾ, ಟೆಕ್ಸಾಸ್, ನ್ಯೂಜೆರ್ಸಿ, ಒಹಿಯೋ, ವ್ಯೋಮಿಂಗ್, ಕನ್ಸಾಸ್, ಮಿಸೌರಿ, ಮಿಸಿಸಿಪ್ಪಿ, ಕೆಂಟುಕಿ, ಇಂಡಿಯಾನಾ, ಸೌತ್ ಕರೋಲಿನಾ, ಮೊಂಟಾನಾ, ಉತ್ತರ ಡಕೋಟಾ, ದಕ್ಷಿಣ ಡಕೋಟಾ, ಅರ್ಕಾನ್ಸಾಸ್, ಇದಾಹೋ, ನೆಬ್ರಾಸ್ಕಾ, ಓಕ್ಲಾಹಾಮಾ, ಇಂಡಿಯಾನಾ,

ಟ್ರಂಪ್ ಮುನ್ನಡೆಯಲ್ಲಿರುವ ರಾಜ್ಯಗಳು:
ಮಿಚಿಗನ್, ಪೆನ್ಸಿಲ್ವೇನಿಯಾ, ಅಲಸ್ಕಾ, ನೆವಾಡ, ಜಾರ್ಜಿಯಾ, ನಾರ್ತ್ ಕರೋಲಿನಾ

ಜೋ ಬೈಡೆನ್ ಕೈ ಹಿಡಿದ ರಾಜ್ಯಗಳು:
ವಾಷಿಂಗ್ಟನ್, ಟೆಕ್ಸಾಸ್, ನ್ಯೂಯಾರ್ಕ್, ಅರಿಜೋನಾ, ನ್ಯೂಜೆರ್ಸಿ, ಕ್ಯಾಲಿಫೋರ್ನಿಯಾ, ಕೊಲರಾಡೋ, ಒರೆಗಾನ್, ಮಿನ್ನಿಸೋಟಾ, ನ್ಯೂ ಮೆಕ್ಸಿಕೋ, ಇಲಿನಾಯ್ಸ್, ವರ್ಜೀನಿಯಾ, ಮ್ಯಾಸಚೂಸೆಟ್ಸ್, ಹವಾಯ್, ವೆರ್ಮೋಂಟ್, ಮೈನೆ, ನ್ಯೂ ಹ್ಯಾಂಪ್‍ಷೈರ್, ಮೇರಿಲ್ಯಾಂಡ್,

ಬೈಡನ್ ಮುನ್ನಡೆಯಲ್ಲಿರುವ ರಾಜ್ಯಗಳು:
ನೆವಾಡ, ವಿಸ್ಕಿನ್ಸನ್